شفتك بل حلم ياوطن مامرتاح
شفتك تعاني من الظلم بوجودهلسفاح
وفزيت من نومي لن الوطن مجتاح
ادمركيان الوطن والأمن منه راح
صارالجيش ويه الشعب كلمن يشيل سلاح
دمروك ياموطني وسووك مدن اشباح
شهداء صاروا شلع والوطن كله جراح
الجندي ابن الشعب ورصاصه ماينلاح
تاهت سفينة موطني خذتهاهبوب الرياح
وغرب شراع الوطن تايه مع الملاح
وين اليدلي الوطن ويرجع الافراح
صاحت عليك المحن وماتسمع الصياح
أرض الوطن من كبل مزروعة بل تفاح
واليوم ياحسرتي على موت هالفلاح
لك وحتى اليرعى الغنم موبطل المسراح
جانت ربوع الوطن تبتسم للسياح
دارت رحات الحرب وكلها تدور انطاح
وجيران هذا الوطن تبجي بدمع تمساح
كلهاتتفرج عليك شلون دمك ساح
صرت مثل اليروض صكرويدربه عل ملواح
اليوم اليسكر بطر مايهمو عد قداح
وشيظر الميت ظلم لو علكوه برماح
شمطولك يليل الوطن بعيونك فجرمالاح
مقفول باب الفجر مايفتحه مفتاح
وشيفيد لوم الغرك لو عربط بسباح
غصن النوايب فرع والموت ريحه فاح
كبل تشتم الهوى طيب وعطر قداح
بقلمي/اعذروني اعزائي/
هذاوضع بلدي